- Հաշմանդամային սպորտի ընդհանուր կառուցվածքը բավականին բարդ է ու միանշանակ չէ: Մեզանում հստակ կառուցվածք չկա, այդ իսկ պատճառով այն երկրների շարքում ենք, որտեղ հաշմանդամային սպորտը պարզապես չի զարգանում, պայմաններ չկան, և այդ երկրները Պարալիմպիկ միջազգային կոմիտեից խրախուսվելով՝ խաղերին մասնակցելու վայրի քարտ են ստանում (wild card): Մեր երկիրը ներկայացնող մարզիկները պարզապես ստանում են մասնակցության իրավունք, այլ ոչ թե վաստակում: Նշեմ, որ այդ քարտերը բոլոր մարզաձևերի համար չեն, դրանք տրվում են հիմնականում ոչ մասսայական մարզաձևերի համար: Հայաստանը գրեթե մշտապես մասնակցում է հենց այդ քարտերի շնորհիվ: Սակայն, օրինակ՝ Լոնդոնի պարալիմպիկ խաղերին մեր լողորդուհի Մարգարիտա Հովակիմյանը միջազգային մրցաշարերի մասնակցության հաշվին կարողացել էր ապահովել պարալիմպիկի մասնակցությունը: